Yiágán Ǹtondôbə m̀kpámáŋ dzīá, yiágán Ǹtondôbə, ǎ sí ésə ! 2Yiágán Ǹtondôbə, váán dzwé díé maa ! Yédégán akodé díé anə́ amǒs anə́ amǒs; 3Lɛ̂gan məyɔŋ bíkúl dúmá díé, biyə̌ŋ bí mam bíé á məyɔŋ mə́sə ! 4Amú Ńtondôbə a nə́ mod nénə, ǹdzyéán ai mod olugú, a nə ekɔ wɔ̌ŋ, a lǒd fə bəzambá bə́sə: 5bəzambá bə́sə̄ yā məyɔŋ bə́ nə zəzə byə́m. Ǹtondôbə a ngákom yób. 6Ǹtómba ai miǹkokoe bí tə́lə̄ nyé á mís, fím ai abəŋ bí nə̄ etɔbɔgɔ dzíé. 7Váán Ǹtondôbə, ǎ mə̄ndá mə́ bǒd yā məyɔŋ, váán Ǹtondôbə dúmá ai fím; 8váán Ǹtondôbə dúmá yā dzwé díé. Váán nyē mə̄túnuŋa, nyíán á mə̄ndíé móé; 9Lǔgán Ǹtondôbə á ḿfūfúb étɔbɔgɔ wóé, fodóbán nyé ósū, ǎ sí ésə ! 10Kadán á zāŋ məyɔŋ bíkúl naa: "Ǹtondôbə a nə ǹkúkúmá. Owé, sí ndon e yə́mə̄ á kpím, təge ai afóŋán. A tsíg ńtōl məyɔŋ ai tə́tə̄lə́." 11Yób lə́ tāāg, sí é sáná ai miǹtag ! Máŋ mə́ mə̄mə́le ai akúmá díé ! 12Afan ásə á túd á nyían ábōg, bilé bísə̄ yā məfan bí bōmó áyēngá miǹtag, 13á mís mə́ Ńtondôbə, amú a zu, amú a zu nə́ a zu tsíg sí ńtōl, a yi tsíg sí ndon ǹtól ai sósōō, məyɔŋ ai tə́tə̄lə́ wōē.